Covid-19: Finansiële hulp aan toerismebedryf ... met voorwaardes | Maroela Media
Covid-19: Finansiële hulp aan toerismebedryf … met voorwaardes
Mmamoloko Kubayi-Ngubane, minister van toerisme, het Dinsdag 'n aantal ingrypings in die toerismebedryf aangekondig, wat die verspreiding van Covid-19 moet verhoed en ondernemings moet bystaan.
Dit kom nadat pres. Cyril Ramaphosa Maandag 'n algehele landwye afsondering (lockdown) aangekondig het wat geldig is vanaf Donderdagaand. Restaurante moet ook in dié tyd gesluit bly.
Dié ingrypings sluit in dat besighede in die toerismebedryf finansieel bygestaan sal word weens die skade wat hulle ly as gevolg van 'n afname in toeriste. Hiervoor het die regering R200 miljoen opsy gesit. Volgens 'n verklaring op die departement se webtuiste sal die geld egter as volg verdeel word:
Ten minste 70% van begunstigdes sal besighede wees wat deur swart mense besit word
Ten minste 50% van begunstigdes sal besighede wees wat deur vroue besit word
Ten minste 30% van begunstigdes sal besighede wees wat deur jongmense besit word
Ten minste 4% van begunstigdes sal besighede wees wat deur persone met gestremdhede besit word
Maroela Media het vroeër berig dat AfriForum regstappe oorweeg indien rasvereistes vir finansiële hulp aan sakeondernemings nie geskrap word nie. Solidariteit het intussen óók 'n regsbrief hieroor aan die regering gestuur.
Die Kaapstad Internasionale Lughawe. (Foto: Elaine Krige)
Verdere maatreëls binne die toerismebedryf wat die verspreiding van die virus moet bekamp, sluit in dat alle buitelandse toeriste onmiddellik onder kwarantyn geplaas moet word. Toeriste wat die land binne die volgende drie weke verlaat, moet hulself ook aan toetse by die lughawe onderwerp. "Hierdie mense moet dus ten minste 'n uur vroeër as gewoonlik by die lughawe aanmeld om te verhoed dat hulle hul vlug mis," lui die verklaring.
Internasionale vlugte na Lanseria-lughawe word ook tydelik opgeskort en enige toeriste vanaf hoërisikolande wat van nou af in Suid-Afrika land, sal nie in die land toegelaat word nie.
koronavirus raskwotas toerisme
Kleuterskooljuffrou gaan Tshwane-metropolisie dagvaar
Regering soek kerkgangers wat Bloem-diens bygewoon het
Hierdie begunstiges word nou ń politieke speelbal terwyl mense gaan doodgaan van honger en die virus
Sies! Ek verstom my nie eens meer vir die rasisme in die land asof dit die natuurlikste ding in die wêreld is nie, en dit uiter hulle skaamteloos. Gevoelloos, soos mens skape tel.
Genadiglik is die poorte na die hiernamaals goud, Petrus sit nie daar met 'n skandeerder om te sien wat die kleur van jou vel op aarde was nie, maar hy skandeer hoe jy jou lewe gely het.
Maar dit is Petrus.
Ek hoop regtig dat enige blanke wat dalk oorweeg het om geld te skenk sien waarvoor die gelde ook aangewend gaan word…..belaglik….dalk is dit nou n goeie idee om jou belasting te weerhou laat die virus sy gang-gaan……